**Наурыз мерекесі**

 **Мақсаты:**

**Білімділік:**Оқушыларға казақ халқының тұрмыс-тіршілігінде, әдет-ғұрпында ерекше орын алған «Наурыз»тойының ерекшелігі туралы түсінік беру;

**Дамытушылық:**Өлең,мақал-мәтел арқылы тілдік қорларын дамыту.Өз ұлтына деген сүйіспеншілігін арттыру.

**Тәрбиелік:**Қазақ халқының салт-дәстүрін,тілін,әдет-ғұрпын сақтауға, қастерлеуге тәрбиелеу.

**Көрнекілігі:киіз уй макеті,нақыл сөздер,суреттер.**

**Барысы:**

1. Шаттық шеңберге тұрып, бір-біріне тілек тілейді.

2.Ой қозғау:

* Балалар біз жақында қандай мерекені тойламақпыз?
* Наурыз мерекесі қандай мереке?
* Наурыз мерекесінде қандай ұлттық тағамдар пісіріледі?
* Наурыз көже қалай дайындалады?
* Наурыз неліктен Жыл басы болып саналады?
* Наурызда қандай ұлттық ойындар ұйымдастырылады?

3. Кіріспе

Құрметті оқушылар! 22 наурыз қазақтың ұлттық мейрамы болып есептеледі. Ұлыстың ұлы күні Наурыз –Жыл басы. Наурыз – жаңа күн деген сөз. Халқымыздың ежелгі түсінігі бойынша 21-наурызда даланы Қызыр баба аралайды екен. Қызыр баба –адам баласына дәулет дарытып, бақ қондыратын қиял

 ғажайып кейіпкер. Ол жақсылық атаулының жаршысы.

Наурыз-бұл ежелгі түркі халықтарының жаңа жыл мейрамы. Оны барлық түркі халықтары: қазақтар,өзбектер, қырғыздар,тәжіктер және т.б атап өтеді. Бұл мейрам күн мен түннің теңелген мерзімі 22 наурыз күні өтеді. Наурыз мейрамында адамдар бір-біріне деген реніштерін кешіріп, Наурыз көже ұсынады. Ұлыстың Ұлы күнінде жақсы тілектер айтылады.Адамдар бірін-бірі мерекемемен құттықтайды. Жеті түрлі тағамнан Наурыз көже пісіріледі.Аталар ақ тілек айтып, бата береді. Ендеше, келе жатқан жыл басы Наурыз мерекесі баршамызға құтты болсын! Әр шаңыраққа береке-бірлік, молшылық әкелсін.

 Наурыз құтты болсын!

 *Ұлыс бақты болсын!*

 *Әр күндерің жақсы болсын!*

 *Ақ мол болсын!*

 *Бәле жала жерге енсін!*

 *Төрт түлік ақты болсын!*

 *Қайда барсаң жол болсын!*

**Сергіту сәті: «**Қара жорға» биі.

**Топтық жұмыс:** «Қош келдің, Наурыз!» тақырыбына сурет салу.

**Хор:** «Наурыз тойы» әні шырқалады.

**Қорытынды:**

 Ой қосылып ойыңа,

Бой қосылсын ойыңа!

Аман – есен жетейік.

Келер Наурыз тойыңа!